hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Veres és a Dubai út – belegabalyodva, mint majom a házicérnába
Kevés szórakoztatóbb élmény volt az elmúlt évek közgyűlési vitáit tekintve, mint ez az április 28-ai. Soós Attila önkormányzati képviselő, a magát szerényen „az átláthatóság, a tiszta kezek és a nyitott tájékoztatás” emberének definiáló Veres polgármestertől mindössze hármat kérdezett:
- Ki fizette, az Ön és kollégái Dubai útját, az ott tartózkodás, és az utazás költségeit?
Soós Attila itt megállt, és kissé teátrális mozdulattal szólt:
- Tessék válaszolni polgármester úr!
Veres Pál polgármester, mint a topmodell, akit feszít a bableves, hosszú másodpercekig várakozott, majd frappánsan ezt nyögte:
- Ez mennyiben tartozik a 2021-es költségvetési zárszámadáshoz, képviselő úr?
Soós Attila nem veszítette el a türelmét: elmondta, hogy az illetékesektől hetek óta ezt kérdezgeti fogyó türelemmel a helyi sajtó, minden eredmény nélkül. És ő továbbra is arra kíváncsi tehát, hogy melyik városi költségvetési helyhez tartoznak az út költségei, melyik önkormányzati cég finanszírozta a miskolci tisztségviselők Perzsa-öböli tartózkodását?
Veres polgármester ezután, a témába nagy műgonddal belegabalyodva, mint majom a házi cérnába, hatalmasan ingó felsőtesttel próbált nyomatékot adni szavainak:
- ÖÖŐ, írásban válaszolok majd a kérdéseire, képviselő úr.
Miközben Soós Attila a helyére sétált, a tiszta kezek és a nyitott tájékoztatás miskolci első embere, némi felszabadultsággal a hangjában, rögtön beszélni kezdett a mikrofonba arról, hogy már olyan sokan kérdezték tőlük mindezt, hogy ő nem akar pongyolán válaszolni…
Szánalom, hová süllyedt ez az egykori tanárember.
A tiszta és becsületes kezeivel viszont élénken gesztikulált felszólalásakor Simon Gábor, a miskolci belváros jól körülhatárolható részének egyik legjobb ügyvédje, frakció vezető. Dr Simon, Mokrai Mihálynak, ennek a másik talpig becsületes baloldali helyi politikusnak az igazán jól sikerült önkormányzati lakásvásárlását próbálta eliminálni, a Korvin Ottóról elnevezett utca emlegetésével.
A fideszesek úgy szóltak rá Simonra, hogy a szóban forgó utca, ahol a miskolci MSZP talált otthonra, már nem a kommunista párt egykori pénztárosáról van elnevezve…
Mindeközben Borkúti László, kultúráért felelős tanácsnok – jelentsen ez bármit is, így nyugdíj közben – mint aki alpolgármester szeretne lenni, egyre gyakrabban kért szót, a közgyűlés hátralévő szakaszában. Arról, hogy a Bartók plusz fesztivál egyik kitalálója, kulcsembere, a magyar komolyzenei élet emblematikus alakja, az újságból tudta meg, hogy megszüntetik a miskolci operafesztivált, Borkúti László természetesen most sem beszélt. És most sem kért töredelmesen bocsánatot.
Talán, majd ha ő lesz a negyedik alpolgármester – itt, „Nagy-Miskolcon.”
#balázsibeszélA polgármester skíróztatná a népetMiskolc 2022-09-09 19:38:00- 4867
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 5999
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7574
#balázsibeszélAz Avasi kilátó gyalázataMiskolc 2022-08-15 08:06:00- 9184
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10381
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!